DĖL ROKIŠKIO RAJONO SAVIVALDYBĖS TARYBOS 2019 M. LIEPOS 26 D. SPRENDIMO NR. TS-181 „DĖL ROKIŠKIO RAJONO SAVIVALDYBĖS APDOVANOJIMŲ KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO

2020 m. liepos 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2019 m. liepos 26 d. sprendimo Nr. TS-181 „Dėl Rokiškio rajono savivaldybės apdovanojimų komisijos sudarymo ir jos darbo reglamento patvirtinimo“ 1 punktą ir vietoje žodžių „Justina Daščioraitė – Rokiškio rajono savivaldybės mero patarėja;“ įrašyti „Vita Mykolaitienė – Rokiškio rajono savivaldybės mero patarėja;“; po žodžių „Janina Komkienė – Švietimo, kultūros ir sporto skyriaus vyriausioji specialistė;“ įterpti „Danguolė Kondratenkienė – Rokiškio pirminės asmens sveikatos priežiūros centro direktorė;“.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

SPRENDIMO DĖL ROKIŠKIO RAJONO SAVIVALDYBĖS TARYBOS 2019 M. LIEPOS 26 D. SPRENDIMO NR. TS-181 „DĖL ROKIŠKIO ROKIŠKIO RAJONO SAVIVALDYBĖS APDOVANOJIMŲ KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO AIŠKINAMASIS RAŠTAS

**Parengto sprendimo projekto tikslai ir uždaviniai**.

Sprendimo tikslas yra pakeisti komisijos sudėtį pasikeitus vienam jos nariui bei papildant komisiją nauju nariu.

**Šiuo metu esantis teisinis reglamentavimas**.

Lietuvos Respublikos vietos savivaldos įstatymas.

**Sprendimo projekto esmė.** Siekiama pakeisti komisijos sudėtį dėl šių priežasčių:

1. Justinai Daščioraitei nustojus eiti Rokiškio rajono savivaldybės mero patarėjos pareigas ir jas pradėjus eiti Vitai Mykolaitienei keičiama Rokiškio rajono savivaldybės apdovanojimų komisijos sudėtis;

2. Danguolė Kondratenkienė, Rokiškio pirminės asmens sveikatos priežiūros centro direktorė, komisijos darbe dalyvaus atstovaudama sveikatos priežiūros ir socialinės apsaugos sritį. Šios srities atstovavimo, šalia kultūros, švietimo, verslo ir kitų sričių, komisijos sudėtyje buvo stokojama.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų reikalavimų;

**neigiamos** – nenumatyta.

**Finansavimo šaltiniai ir lėšų poreikis.**

Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Švietimo, kultūros ir sporto skyriaus vyr. specialistė Irena Matelienė